
U    I M E    R E P U B L I K E    H R V A T S K E


R J E Š E N J E

	Trgovački sud u Rijeci, OIB 88785964957, po sucu Danieli Korlević, u postupku radi sklapanja predstečajne nagodbe, odlučujući o prijedlogu predlagatelja dužnika pojedinca RUDOLF IVKOVIĆ, vl. "APIRUDI –APSYRTIDES,MALI LOŠINJ, Kalvarija bb, dana 27. siječnja  2017. godine

r i j e š i o    j e

I.    	Odobrava se sklopljena predstečajna nagodba između dužnika pojedinca RUDOLFA IVKOVIĆ, vl. "APIRUDI –APSYRTIDES, MALI LOŠINJ, Kalvarija bb,  OIB 21181439664  i vjerovnika predstečajne nagodbe čije su tražbine utvrđene:


	
1.	23759810849	ALLIANZ ZAGREB D.D. ZAGREB

2.	32777672787	GE-KA d.o.o. MALI LOŠINJ, Jamina 16

3.	18846383988	ADRIATIC ASSETS d.o.o. ZAGREB, Radnička cesta 80

4.	63073332379	HEP-Opskrba d.o.o. ZAGREB, Ulica grada Vukovara 37
5.	14036333877	HYPO ALPE-ADRIA- BANK d.d.ZAGREB, Slavonska avenija 6

6.	66980823600	CENTRICE ZAGREB d.o.o. ZAGREB, Slavonska avenija 6
7. 	90997493301	ING BIRO INŽENJERING d.o.o. SPLIT, Mihovilova širina 1
8.			STEČAJNA MASA LEGAT KONZALTING d.o.o. KUTINA, Crkvena 			26
9.	02186276294	IVICA ZAPLATIĆ, vl. obrta LIMAČ, KRAPINA, Polje krapinsko 146 			a

Odobrenom nagodbom dužnik pojedinac se obvezuje na temelju rješenja o prihvaćanju Plana financijskog restrukturiranja koji se kod Financijske agencije Zagreb vodi pod posl. br. Klasa: UP-1/110/07/13-01/1869,  Ur. br: 04-06-16-1869-94 od 27. travnja 2016. godine vjerovnicima predstečajne nagodbe:

1.	Dužnik pojedinac dužan je vjerovniku ADRIATIC ASSETS d.o.o. ZAGREB, Radnička cesta 80, OIB 18846383988 kao sljedniku H-Abduco d.o.o. Zagreb, Slavonska avenija 6a podmiriti tražbinu u visini glavnice od 11.229.366,92 kn uz istovremeni otpis ukupno zadužene i prijavljene tražbine po osnovi redovne i zatezne kamate iz Ugovora o kreditu broj: 301-51004939 i  preuzetog potraživanja sa rokom plaćanja od jedne godine od dana pravomoćnosti  predstečajne nagodbe i to u 12 mjesečnih obroka na slijedeći način:
-	prvih jedanaest mjesečnih obroka  u iznosu od najmanje 20.000,00 kn mjesečno 
-	posljednji dvanaesti mjesečni obrok u iznosu cjelokupnog preostalog nenaplaćenog iznosa tražbine.
Svaki od navedenih dvanaest mjesečnih obroka dospijeva na naplatu petog dana u mjesecu za tekući mjesec, s tim da prvi mjesečni obrok od navedenih dvanaest obroka dospijeva na naplatu petog dana u mjesecu koji kalendarski slijedi nakon mjeseca u kojemu je nastupila pravomoćnost predstečajne nagodbe.
U slučaju kašnjenja s otplatom  ADRIATIC ASSETS d.o.o. ZAGREB, Radnička cesta 80, OIB 18846383988 ima pravo na zateznu kamatu. 
Razlučni vjerovnik zadržava i dalje sva upisana založna prava-prvog reda na postojećim nekretninama dužnika upisanih u zk. ul. 5808 k.o. Mali Lošinj uz odricanje prava na pokretanje ovrhe radi odvojenog namirenja do isteka godine dana od dana pravomoćnosti predstečajne nagodbe. 
Dužnik se obvezuje da će nakon sklapanja predstečajne nagodbe u cilju podmirenja obveze prema planu prodavati svoju imovinu na način da će prvo iz  ostvarenih prodaja tih nekretnina usmjeriti na zatvaranje dugovanja prema Adriatic Assets d.o.o. Zagreb, a da se za iste prodane nekretnine Adriatic Assets d.o.o. Zagreb kao hipotekarni vjerovnik prvog reda i Stečajna masa  Legat Konzalting d.o.o. Kutina kao hipotekarni vjerovnik drugog reda obvezuju izdati brisovnicu kupcu za prodane nekretnine.
U slučaju da ponuđene kupoprodajne cijene nekretnina budu za 10% manje od predviđenih objavljenim planom financijskog i operativnog restrukturiranja dužnik mora  tražiti pisanu suglasnost vjerovnika za sklapanje kupoprodajnog ugovora.

2.	Dužnik pojedinac dužan je  vjerovniku STEČAJNOJ MASI VJEROVNIKA LEGAT KONZALTING d.o.o. Kutina, Crkvena 26,  podmiriti tražbinu nakon otpisa 70% utvrđenog potraživanja, u visini glavnice od 4.229.842,81 kn sa počekom od jedne godine od pravomoćnosti predstečajne nagodbe, a sa prvom otplatom godinu dana nakon pravomoćnosti predstečajne nagodbe i to:
-	petog u mjesecu  za koji se plaća kroz 36 jednakih mjesečnih anuiteta nakon što se namiri vjerovnik Adriatic Assets d.o.o. Zagreb. Do tada se dužnik pojedinac obvezuje i na plaćanje iznosa od 10.000,00 kn mjesečno iz prihoda od zakupa, koje mjesečne uplate počinju prvi mjesec nakon pravomoćnosti predstečajne nagodbe, a vršiti će svakog petog u mjesecu. U slučaju kašnjenja Stečajna masa vjerovnika LEGAT KONZALTING d.o.o. Kutina, Crkvena 26, ima pravo na zateznu kamatu. 
Razlučni vjerovnik – drugog reda zadržava i dalje sva razlučna prava-drugog reda na  nekretninama dužnika upisanih u zk. ul. 5808 k.o. Mali Lošinj uz odricanje prava na pokretanje ovrhe radi odvojenog namirenja u roku od 4 godine od dana pravomoćnosti predstečajne nagodbe, pri čemu se obvezuje dati brisovnicu kupcu za sve prodane nekretnine prema ovom planu koje su u vlasništvu dužnika, a sukladno potrebama provedbe ovog plana.

3.	Dužnik pojedinac dužan je  vjerovniku ALLIANZ ZAGREB d.d. ZAGREB, ____OIB 23759810849 nakon otpisa 70%  utvrđene tražbine, podmiriti tražbinu u iznosu od 1.438,20 kn u 48 mjesečnih obroka po sklapanju predstečajne nagodbe:
-	prvi obrok u iznosu 28,20 kn u roku od 30 dana od pravomoćnosti predstečajne nagodbe, a 
-	preostali 47 obroka po 30,00 kn.

4.	Dužnik pojedinac dužan je vjerovniku GE-KA d.o.o. MALI LOŠINJ, Jamina 16, OIB 32777672787 nakon otpisa 70%  utvrđene tražbine podmiriti tražbinu u visini od 562,51 kn jednokratno po sklapanju predstečajne nagodbe u roku od 30 dana od pravomoćnosti predstečajne nagodbe.

5.	Dužnik pojedinac dužan je vjerovniku HEP-Opskrba d.o.o. ZAGREB, Ulica grada Vukovara 37, OIB 63073332379 nakon otpisa 70%  utvrđene tražbine, podmiriti tražbinu u iznosu od 2.737,57 kn u 48 mjesečnih obroka po sklapanju predstečajne nagodbe:
-prvi obrok u iznosu 58,57 kn u roku od 30 dana od pravomoćnosti predstečajne nagodbe, a 
-preostali 47 obroka po 57,00 kn.

6.	Dužnik pojedinac dužan je vjerovniku HYPO ALPE-ADRIA BANK d.d. ZAGREB, Slavonska avenija 6, OIB 14036333877 nakon otpisa 70%  utvrđene tražbine, podmiriti tražbinu u iznosu od 1.937,36 kn u 48 mjesečnih obroka po sklapanju predstečajne nagodbe:
-prvi obrok u iznosu 57,36 kn u roku od 30 dana od pravomoćnosti predstečajne nagodbe, a 
-preostali 47 obroka po 40,00 kn.

7.	Dužnik pojedinac dužan je vjerovniku CENTRICE ZAGREB d.o.o. ZAGREB, Slavonska avenija 6,OIB 66980823600 nakon otpisa 70%  utvrđene tražbine podmiriti tražbinu u visini od 21,16 kn jednokratno po sklapanju predstečajne nagodbe u roku od 30 dana od pravomoćnosti predstečajne nagodbe.

8.	Dužnik pojedinac dužan je vjerovniku ING BIRO INŽENJERING d.o.o SPLIT, Mihovilova širina 1, OIB 90997493301 nakon otpisa 70%  utvrđene tražbine, podmiriti tražbinu u iznosu od 274.500,00 kn u 48 mjesečnih obroka po sklapanju predstečajne nagodbe:
-prvi obrok u iznosu 5,707,00 kn u roku od 30 dana od pravomoćnosti predstečajne nagodbe, a 
-preostali 47 obroka po 5.719,00 kn.


9.	Dužnik pojedinac dužan je vjerovniku IVICI ZAPLATIĆ, vl. obrta LIMAČ, KRAPINA, Polje krapinsko 146 a, OIB 02186276294 nakon otpisa 70%  utvrđene tražbine, podmiriti tražbinu u iznosu od 352.116,98 kn u 48 mjesečnih obroka po sklapanju predstečajne nagodbe:
-prvi obrok u iznosu 7.371,98 kn u roku od 30 dana od pravomoćnosti predstečajne nagodbe, a 
-preostali 47 obroka po 7.335,00 kn.


II. 	Predstečajna nagodba je sklopljena kada je potpišu dužnik pojedinac i vjerovnici čije tražbine čine potrebnu većinu iz čl.63. ZFPPN-i.

III. 	Predstečajna nagodba ima snagu ovršne isprave za sve vjerovnike čije su tražbine utvrđene.
 
IV. 	Neispunjenjem obveza dužnika pojedinca prema vjerovnicima ove Nagodbe, vjerovnici stječu pravo da na temelju ove Nagodbe ispunjenje obveze traže izravno putem Financijske agencije.
 
V. 	Ovo rješenje dostavlja se Financijskoj agenciji koja će isto po primitku bez odgode objaviti na svojim web-stranicama.

VI. 	Ovo rješenje dostavlja se Obrtnom registru, Službi za gospodarstvo Rijeka, Ispostava Mali Lošinj, radi upisa činjenice sklapanja predstečajne nagodbe nad dužnikom pojedincem (čl.84 st.2. ZFPPN-i).

Obrazloženje

	Dužnik pojedinac je temeljem članka 66. st.1. Zakona o financijskom poslovanju i predstečajnoj nagodbi (NN 108/12, 144/12, 81/13 i 112/13 dalje: ZFPPN-i) podnio sudu prijedlog za sklapanje predstečajne nagodbe. 
	U postupku predstečajne nagodbe provedenim pred nagodbenim vijećem Financijske agencije, na ročištu za glasovanje, potrebna većina propisana čl. 63. ZFPPN-i je prihvatila plan financijskog restrukturiranja. 
	Nakon što je sud utvrdio da su kumulativno ispunjene zakonske pretpostavke za sklapanje predstečajne nagodbe propisane čl.66. st.1. do 4. ZFPPN-i, odredio je ročište radi sklapanja predstečajne nagodbe temeljem čl.66. st. 5. ZFPPN-i.
	Oglas o ročištu radi sklapanja predstečajne nagodbe objavljen je isticanjem na mrežnoj stranici e-Oglasne ploče sudova 9. studenog  2016. godine, te objavom na web-stranicama Financijske agencije od 9. studenog 2016. godine, sukladno čl. 66. st. 6. ZFPPN-i, čime se smatra da su na ročište radi sklapanja predstečajne nagodbe uredno pozvani dužnik pojedinac i vjerovnici predstečajne nagodbe. 
	Na održanom ročištu 27. siječnja 2017. godine svoj pristanak na plan financijskog restrukturiranja dali su dužnik pojedinac i vjerovnici koji sudjeluju u glasovanju s utvrđenom tražbinom u visini od 32.506.057,90 kn i čije tražbine čine potrebnu većinu iz čl.63. st.2. ZFPPN.
	Obzirom da su za predloženi plan financijskog restrukturiranja svoj pristanak dali dužnik pojedinac i vjerovnici koji su prihvatili plan financijskog restrukturiranja, a čije tražbine čine potrebnu većinu iz čl.63. ZFPPN-i, kao i činjenicu da je sadržaj predložene nagodbe u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog restrukturiranja dužnika pojedinca, temeljem čl. 66. st. 9.  ZFPPN-i odlučeno je kao u točki I. izreke rješenja.

U Rijeci, 27. siječnja 2017. godine
				                             
 Sudac
                                                                 Daniela Korlević 

UPUTA O PRAVNOM LIJEKU:
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana istekom osmoga dana od dana objave pismena na mrežnoj stranici e-Oglasne ploče sudova.










DNA:
· dužnik pojedinac uz poziv na plaćanje sudske pristojbe za prijedlog sklapanja predstečajne nagodbe 1.000,00 + 100,00 kn
· FINA uz zapisnik od 27.1.2017.g.
· Obrtni registar, Služba za gospodarstvo Rijeka, Ispostava Mali Lošinj po pravomoćnosti
       -     e-Oglasna ploča

U Rijeci, 27.1.2017. g.

Sudac
Daniela Korlević

